runetrust/blame-folketinget-dk huggingface dataset:
Susie Jessen (DD), 2023-02-08:
Tak for ordet.
Hvordan forholder ministeren sig til, at Køge Kommune har givet påbud om, at beboerne på Corona Camping skal fjerne sig fra campingpladsen senest den 15. februar 2023, men samtidig ifølge brev fra Social- og Sundhedsforvaltningen i Køge Kommune har givet afslag på at anvise en anden bolig til beboerne på pladsen, og at beboerne dermed går ind i en fremtid som hjemløse?
Pia Kjærsgaard (DF), 2023-02-08:
Ministeren kan selvfølgelig fuldstændig regne med, at Dansk Folkeparti bakker op.
Vi var en del af den aftale, man indgik før valget, og vi har da hele tiden haft en forventning om, at man lever op til de aftaler, man har indgået.
Nu kan man jo visse steder desværre læse, at statsministeren ikke altid vil være interesseret i det.
Men jeg er overbevist om, at der her har været så stort et pres fra rigtig mange, både folk, der står til at skulle have en folkepension, og folk udenfor og i øvrigt alle, der synes, det er helt fornuftigt, at man selvfølgelig skal være på arbejdsmarkedet, specielt i en tid, som vi har nu, hvor der er mangel på arbejdskraft, hvis man føler sig frisk, uden at blive modregnet.
Det har de gået og ventet på rigtig længe.
Men jeg må nok også sige, at jeg var noget overrasket over, at det ikke stod i det foreløbige lovkatalog fra regeringen.
Men nu kommer det altså, og det kan jeg da kun glæde mig over, og jeg må jo bare, for at ministeren overhovedet ikke skal være i tvivl, sige, at vi begge to kan være glade.
Jeg er glad, fordi Dansk Folkeparti har presset på, og ministeren er glad, fordi ministeren nu kan bryste sig af, at det er ministeren, der fremsætter forslaget – det er fint – og vi går alle sammen glade i Folketingssalen, når vi stemmer for det her og taler for det.
Ane Halsboe-Jørgensen (S), 2023-02-08:
Tak for spørgsmålet.
For regeringen – og her tror jeg roligt, jeg både kan inddrage den tidligere regering, jeg selv var en del af, og den nye regering, jeg er en del af – er det vigtigt, at flere seniorer har lyst til at blive på arbejdsmarkedet, også selv når de når pensionsalderen.
Derfor er jeg også glad for, at vi i første omgang fra årsskiftet fik afskaffet modregningen i pension som følge af en partners arbejdsindtægt.
Forslaget betyder, at man som folkepensionist, seniorpensionist eller førtidspensionist ikke bliver straffet økonomisk for, at ens ægtefælle eller samlever arbejder.
Den tidligere regering – den rene S-regering – indgik også en aftale om at afskaffe modregningen i folkepensionens grundbeløb og pensionstillæg som følge af det selv at have en arbejdsindtægt, og jeg er meget glad for, at vi i den indeværende folketingssamling får en mulighed for at fremsætte det lovforslag, der netop udmønter den aftale fra sidste år.
Som forudsat vil ændringerne få en tilbagevirkende betydning.
Det vil sige, at det træder i kraft den 1. januar 2023, og det betyder, at pensionister vil få efterreguleret deres grundbeløb og pensionstillæg efter de nye regler i starten af 2024, sådan som det også hele tiden har været en del af aftalen.
Ændringen vil gøre det mere attraktivt for vores seniorer at bidrage til arbejdsmarkedet.
Det er min forhåbning, at vi kommer til at være mange, der bakker op om det.
Jeg glæder mig over, at Dansk Folkeparti gør det.
Det er et forslag, der skønnes at komme 50.000 folkepensionister til gode.
Det er mennesker, som vi i meget høj grad har gavn af har lyst til at arbejde, hvis de kan og vil.
Pia Kjærsgaard (DF), 2023-02-08:
Tak for det.
Man må nok sige, at det lige var i sidste øjeblik, men så tænkte jeg, at jeg stiller det alligevel, for så kan jeg jo sådan set godt blære mig lidt med, at det er Dansk Folkeparti, der i den grad har rykket ministeren for det her.
Jeg bliver så utrolig glad for, at vi har Dansk Folkeparti, mit parti, og så tænkte jeg, at jeg alligevel vil have ministeren i salen, for der er alligevel nogle spørgsmål, man godt kan følge op med, altså hvorfor i alverden det har taget så lang tid, og hvorfor Ældre Sagen, jeg og andre politikere skulle rykke ministeren, før man endelig kom med det sådan lige kl. 24, aftenen inden ministeren skulle i Folketingssalen og svare.
Pernille Rosenkrantz-Theil (S), 2023-02-08:
Jeg vil så bare understrege – og i øvrigt også takke for opmærksomheden på det fra spørgerens side – at det er vigtigt, at vi har forskellige måder at kunne leve på.
For mig er det omvendt så også vigtigt, at man gør det inden for en lovlig ramme, fordi det der også er muligt at regulere sig ud af, at vi ikke har beboelser med skimmelsvamp over det hele og har elendige boligforhold, at man kan bo i kældre, anvises til kældre, hvor man så skal vokse op som barn.
Så man kan sige, at det, når det er vigtigt, at det er lovligt, så også er, fordi det bliver reguleret.
Derfor vil jeg også understrege, at det, når lovgivningen er sådan, som den er, så faktisk er vigtigt, at den bliver overholdt, fordi det også er sådan, vi stiller os solidariske med alle andre, der ellers ville få slået bunden ud af den boligstandard, man tillader sig på tværs af et lejemarked, og hvor de ellers meget hurtigt kan blive gidsler.
Susie Jessen (DD), 2023-02-08:
Jeg er rigtig glad for, at ministeren har det på samme måde som mig, altså at der skal være plads til alternative boformer, og at vi skal ind at kigge på, hvad værdien af et sted som Corona Camping er, i forhold til at de går ind og hjælper med nogle opgaver, som kommunen normalt løfter.
Det er jo kun godt for et samfund som vores, at der er nogle ildsjæle derude, der simpelt hen hjælper de her mennesker.
Så jeg vil egentlig ikke stille et spørgsmål.
Jeg vil bare sige tak, fordi der er en åbenhed over for at få ændret på nogle af de her ting.
Pernille Rosenkrantz-Theil (S), 2023-02-08:
Jeg er faktisk meget optaget af muligheden for at lave alternative og i øvrigt kollektive boformer, for jeg forstår sagtens, at man kan have lyst til at bo på en måde, hvor man i virkeligheden bor mange sammen og har det fællesskab.
Jeg har selv camperet rigtig meget som barn, og jeg kender godt til det fællesskab, der også opstår, når man på den måde er sammen med hinanden.
Jeg tror omvendt også bare, det er vigtigt at have med sig, at vi også har ført 100 års kamp mod boliger med skimmelsvamp, for små forhold og dårlige opvækstvilkår for børn og alt muligt andet, og der skal vi altså finde en eller anden balance, hvor vi ikke slår bunden fuldstændig ud af vores boligmarked og nogle ting, som betyder, at vi faktisk har en ret høj boligstandard i Danmark.
Og så mener jeg jo omvendt også, at der selvfølgelig skal være mulighed for, at man har en anderledes måde at leve på end den, de fleste danskere har.
Susie Jessen (DD), 2023-02-08:
Da statministeren holdt nytårstale, var der en del af talen, der handlede om det her med, at vi ikke skal have folk sat i kasser, og at vi skal have et opgør med kassetænkningen, sådan at der også er plads til, at der er mennesker, som lever på en anden måde, og som måske ikke lige passer ind i samfundets kasser.
Corona Camping er et eksempel på nogle mennesker, som løfter et enormt stort socialt ansvar, så jeg vil meget gerne have en dialog med ministeren om mulighederne for, at der måske kan gives nogle dispensationer til campingpladser, der reelt set er en fordel for samfundet.
Politiet siger, at de kommer, hvis ikke man flytter derfra inden den 15. februar.
Så jeg håber da, at ministeren måske vil tage en venskabelig snak med sin kollega Maria Stærke i Køge Kommune.
Pernille Rosenkrantz-Theil (S), 2023-02-08:
Det skal jeg heller ikke.
Det er ikke det, der er min opgave som minister.
Hvis spørgeren har nogle forslag til, hvordan vi skal ændre på reglerne på området, vil jeg selvfølgelig gerne se på det.
Og jeg ved ikke, om der i det, som spørgeren kommer med her, er nogle konkrete forslag til ændring af reglerne.
For selvfølgelig skal det være sådan, at kommunen foretager en individuel vurdering.
Sådan som jeg også har forstået det, er det jo en meget divers gruppe, der bor på Corona Camping, og de har meget forskellige forudsætninger.
Nogle af dem vil selv kunne finde noget, enten gennem at leje eller gennem at købe.
Deres økonomiske forudsætninger er vidt, vidt forskellige.
Det vil sige, at det med at stå med det individuelle eksempel, og at så skal jeg som minister sige ja eller nej til, om man har behandlet det rigtigt, ikke er det, der er Folketingets opgave.
Til gengæld er jeg meget åben over for, hvis spørgeren har nogle forslag til, hvad for nogle regelændringer der skal være, for det er jo det, vi laver her i Folketinget.
Så hvis spørgeren mener, at der er nogle regler, der er skruet fuldstændig forkert sammen, og som har stillet nogle i en situation, som spørgeren ikke mener er rigtig, er min dør selvfølgelig åben.
Jeg mener også, at vi skal være behjælpelige med at skaffe boliger der, hvor man ikke selv kan.
Men jeg kan ikke stå i Folketingssalen med hvert enkelt af de tilfælde og så vurdere på det.
Det er jo faktisk det, der er kommunens arbejde.
Susie Jessen (DD), 2023-02-08:
De har fået afslag, og fra Jonas Bjørn Whitehorn, som er byrådsmedlem og partikollega med ministeren, har de fået at vide, da han blev spurgt, hvad der så skal ske med beboerne på Corona Camping: »Jeg ved det ikke.
Vi må lave en individuel vurdering af hver enkelt.
Og så findes der jo også herberger.«
Vi vil simpelt hen sende Bent på 78 år og Berit på 59 år, som begge to har sundhedsproblemer, på et herberg i en tid, hvor der er fyldt på herbergerne.
Man vil simpelt hen sende dem væk fra den tryghed, de har på Corona Camping i øjeblikket, ud til uvished om vinteren i en krise.
Altså, jeg synes godt nok, det her er voldsomt.
Det er en voldsom måde, de her mennesker har fået at vide, hvad deres fremtid simpelt hen bliver, på.
Jeg møder meget lidt forståelse fra både kommune og Folketing i forhold til den situation, som de her mennesker står i.
Hvad siger ministeren til det?
Pernille Rosenkrantz-Theil (S), 2023-02-08:
Tak for spørgsmålet, og tak for ordet.
Jeg skal også gøre opmærksom på, at vi har det, der hedder et selvmøderprincip i Danmark, og det ved jeg godt ikke nødvendigvis er så attraktivt, men det er bare for at sige, at på det, der hedder vores § 110-tilbud, kan man henvende sig af egen drift uden at behøve godkendelse fra en kommune, så man trods alt ikke står fuldstændig uden tag over hovedet.
Jeg vil også gerne starte med at sige, at der findes rigtig mange grunde til, at man bosætter sig på en campingplads.
For nogle mennesker kan det være den eneste mulighed i en meget presset livssituation, og for andre kan det være et mere aktivt og positivt tilvalg, og jeg tror, det findes i alle nuancer derimellem.
Så det er bare for at sige, at der kan være rigtig mange forskellige grunde til, at man gør det, men uanset hvad der gør sig gældende og hvad der egentlig er baggrunden for den enkelte, skal helårsophold på en campingplads ikke være løsningen på en boligmangel for mennesker, som ikke har andre valg.
Der skal vi selvfølgelig som velfærdssamfund kunne hjælpe bedre, og det vil sige, at i de tilfælde, hvor der er tale om, at man ikke føler, at man har – eller man decideret ikke har – andre valg, skal vi selvfølgelig være behjælpelige.
Men vi skal altså i Danmark under ingen omstændigheder have trailerparker.
Jeg mener også, at vi i Danmark har gode alternativer til både campingpladser og hjemløshed; særlig den almene sektor tilbyder gode boliger til en relativt lav husleje.
Det er som udgangspunkt den enkeltes ansvar at finde et sted at bo, enten via en venteliste eller på det private boligmarked.
Men der er altså også situationer, hvor borgere har brug for hjælp til at finde et sted at bo, og her har vi i Danmark indrettet reglerne sådan, at kommunerne kan træde til, og at man i yderste konsekvens altså også selv kan møde op og blive indskrevet på det, vi kalder § 110-tilbuddene, altså herbergerne.
Mette Thiesen (DF), 2023-02-09:
Tusind tak.
Mener ordføreren, det er ansvarligt over for danskerne, at groft kriminelle ikke bliver udvist, fordi de har fået tildelt statsborgerskab, og fordi man er bange for nogle i øvrigt totalt forældede konventioner, der er skrevet i en anden tid med et andet formål, og hvoraf mange af dem på ingen som helst tænkelig måde er til gavn for Danmark?
Er det ansvarligt over for danskerne, eller det i virkeligheden bare ansvarligt over for konventionerne?
Louise Schack Elholm (V), 2023-02-09:
Tak for ordet, og tak for den positive modtagelse af lovforslaget.
Som mange af jer har sagt, har der jo været en enorm interesse for lovforslaget – 238 høringssvar – og ligesom alle jer andre synes jeg jo også, at det er fantastisk at mærke det engagement, at så mange ildsjæle rundtom i Danmark har så stor en interesse og brænder for den danske folkekirke.
Hvor er vi dog heldige, ikke?
Så jeg synes, det er så dejligt at se det.
Baggrunden for lovforslaget er et ønske om at skabe gode rammer for folkekirkens menighedsråd og provstiudvalg.
Det er væsentligt at fastslå, at der fortrinsvis er tale om en række nye muligheder, som menighedsrådene kan vælge at anvende efter ønske og behov.
Menighedsrådene er grundstenen i folkekirkens organisering, og det skal de blive ved med at være.
Jeg holder meget af den decentrale og rummelige folkekirke, som vi har.
Lovforslaget giver mulighed for at delegere administrative opgaver til provstiudvalg eller samarbejder og dermed lette menighedsrådsarbejdet, men ansvaret vil fortsat ligge hos menighedsrådet.
Og det er en vigtig pointe, at lovforslagets indhold er blevet til i et tæt samarbejde med og efter grundig dialog med folkekirkens aktører.
Det er således udtryk for folkekirkens egne ønsker, og høringen viste en bred opbakning til lovforslagets foreslåede ordninger.
Jeg mener, at lovforslaget samlet set vil bidrage til at øge fleksibiliteten og transparensen i den lokale økonomistyring.
Jeg kunne høre, at nogle af de ting, som blev nævnt, er, at det forslag, som handlede om at øge stiftsbidraget fra 1 pct. til 2 pct., er blevet taget ud, og det skyldes simpelt hen høringssvarene.
For når vi laver en høringsproces, vælger vi også at lytte til høringssvarene, og da det overvejende var negative høringssvar, der var til den del, så er det ikke taget med.
Men skulle udvalget have et andet ønske – er der et udbredt ønske om det i udvalget – så lytter jeg selvfølgelig gerne til det.
Men grundlæggende er min holdning, at det her lovforslag er lavet til folkekirkens gavn, og hvis ikke der er en tilslutning til det inden for folkekirken, synes jeg ikke, det giver god mening at fastholde det.
Det er jo klart, at når der er 238 høringssvar, vil der være nogle, der er positive, og der vil være nogle, der er negative, men altovervejende synes jeg dog, de er positive, og det glæder jeg mig utrolig meget over.
Jeg tror, at menighedsrådene vil tage godt imod de nye muligheder.
Tusind tak for ordet, og jeg ser frem til udvalgsbehandlingen.
Peter Kofod (DF), 2023-02-09:
Jeg tror bare, kan jeg i hvert fald sige for mit eget vedkommende, at jeg er ved at miste tålmodigheden med alt det der, man sætter i værk for lige at fikse noget med nogle konventioner.
Altså, sagen er jo, at dengang hr. Søren Pape Poulsen var justitsminister, skulle vi også høre på den her sang om, at nu skulle vi rigtig til at lave om på det hele og møblere om i, hvordan man så på konventionerne, og at vi var trætte af en aktivistisk domstol i Danmark.
Altså, det var jo simpelt hen med den helt brede pensel, ikke, og den fik virkelig med den store hammer.
Og nu hører vi lidt det samme.
Jeg er bare optaget af, at vi kan komme i gang.
Jeg er optaget af, at vi får fundet en løsning på det her – så al den anden larm og snak i kanten af den her debat kunne jeg måske godt ønske mig at regeringen bare gav, ja, en ordentlig en med krabasken.
Peter Hummelgaard (S), 2023-02-09:
Ja, men det er jo også af samme årsag, at vi har sagt, at vi støtter det her beslutningsforslag.
Men jeg synes alligevel, og det er også bare for at nuancere den diskussion, vi har med hinanden, en lillebitte smule, at i de her tider, vi lever i, hvor vi alle sammen mere eller mindre frivilligt deler alle vores data i vores hverdag med især store techfirmaer – hvad enten det er, når vi accepterer de cookies, vi trykker på, når det er, at vi bevæger os rundt på forskellige hjemmesider, når vi lægger billeder af os selv og vores børn op på Facebook, eller når vi gør det på anden måde – er det samlet set til vores eget og til nationens fælles bedste, at vi også har nogle internationale og fælleseuropæiske spilleregler på det databeskyttelsesretlige område.
Mai Mercado (KF), 2023-02-09:
Jeg får jo bare lyst til at sige: Hvornår kan vi komme i gang?
For der er jo efterforskere, som siger, at hvis man bruger det her værktøj, som altså ikke er tilgængeligt i værktøjskassen i dag, så vil der faktisk være eksempelvis mordsager, som man vil kunne opklare.
Hvornår vil efterforskerne kunne stå med det her redskab og bruge det?
Peter Hummelgaard (S), 2023-02-09:
Jamen som vi også allerede havde lejlighed til at drøfte med hinanden – ja, det var jo i virkeligheden i går, hvis jeg ikke husker forkert; det var i går, tror jeg, ikke? –
i onsdagens spørgetid, så ligger det regeringen på sinde også at have
en, hvad kan man sige, sund kritisk sans i forhold til fortolkningen af de internationale konventioner. Nu er det et lidt bredere svar, jeg giver her, men det ligger regeringen på sinde.
Det er også derfor, vi i regeringsgrundlaget har besluttet at udpege en ambassadør, der skal varetage opgaven, men selvfølgelig også at have dialogen med de internationale organer, hvor det er, at Danmark er omfattet af konventioner, og sikre, at fortolkningen og anvendelsen af konventionerne også følger med tiden og i øvrigt heller ikke bliver fortolket dynamisk, som man ser det i en række sammenhænge.
Det, vi tager forbehold for, kan man sige, i forhold til udmøntningen af det her forslag, er især det, der handler om databeskyttelsesretlige aspekter, som vi mener at der er behov for lige at undersøge nærmere.
Det ville jeg ønske at jeg kunne jo sige lidt mere om.
Med vores støtte til beslutningsforslaget her i dag er man jo, som jeg også redegjorde for i min tale, nu nået så langt, at der er en afklaring, og at der bliver sat en fælles undersøgelse i gang mellem Justitsministeriet og Rigspolitiet af, hvordan og hvor hurtigt man både praktisk, men også retligt vil kunne tage det her værktøj i anvendelse.
Den klare, klare politiske intention med regeringens opbakning til det her beslutningsforslag er selvfølgelig, at det forhåbentlig bliver et værktøj, man er i stand til at tage i brug, når de forskellige aspekter, jeg har redegjort for, er afklaret, det vil sige, så snart som det måtte være muligt.
Bjørn Brandenborg (S), 2023-02-09:
Tak for det, formand, og tak for ordet.
At få et borgerforslag hele vejen ind i Folketingssalen og få os folketingspolitikere til at tage stilling til det er et stort arbejde.
Det kræver dedikation, og den dedikation tror jeg at de fleste af os ordførere her i salen her i dag har mærket, siden borgerforslaget blev stillet.
Martin, som er en af initiativtagerne til forslaget, er selv efterforsker.
Han er, ligesom jeg selv er, optaget af, hvordan vi sikrer, at vores dygtige danske politi har de bedste redskaber til at kunne efterforske alvorlig kriminalitet.
Derfor er jeg glad for, at han og de øvrige forslagsstillere har taget det her initiativ, som vi i Socialdemokratiet støtter med de forbehold, som blev nævnt af justitsministeren.
Hvis genetisk slægtsforskning kan hjælpe med at forebygge og opklare de værste forbrydelser som drab og voldtægt og tilmed måske hjælpe med at udpege gerningsmanden i nogle gamle og hidtil uopklarede sager, synes jeg, det er en mulighed, som vi skal gribe.
Som justitsministeren redegjorde for, vil det her nye værktøj uundgåeligt kræve såvel en del juridiske som praktiske overvejelser, så vi overholder vores forpligtelser og bl.a. får håndteret folks personlige oplysninger korrekt.
Men grundlæggende er vi meget positive, så igen tak til initiativtagerne for at sætte det her vigtige spørgsmål på dagsordenen, og tak for ordet.
Peter Kofod (DF), 2023-02-09:
Tak for det.
Jeg undrer mig bare over, hvad det er, der er med de her personlige oplysninger, der gør, at det er svært at gøre det inden for konventionerne osv.
For sagen er jo, at staten hver dag opbevarer meget vidtgående oplysninger om os alle sammen.
Ja, hvad er det snart sagt ikke, staten har informationer om os alle sammen på, så hvad er det lige præcis ved det her, der gør, at det er meget, meget svært, og at vi skal have en lang, lang proces, inden regeringen på et eller andet tidspunkt måske kan komme med noget til Folketinget?
Det kunne jeg godt tænke mig at vide.
Bjørn Brandenborg (S), 2023-02-09:
Tak for spørgsmålet.
Det er jo sådan i dag, at hvis man ønsker at undersøge dna-beviser i det nationale register, som vi har i Danmark, så er der mulighed for at gøre det, for det er den danske stat og de danske myndigheder, der bestemmer over det.
Men det, der også er lagt op til at der skal være mulighed for i det her forslag, er jo at bruge databaser, som ligger i andre lande.
Der er i forslaget nævnt eksempler på databaser i USA, og derfor er der selvfølgelig behov for, at man laver nogle grundige juridiske undersøgelser, før man sætter det i gang.
Peter Kofod (DF), 2023-02-09:
Jo, men jeg tror bare, vi er mange, der synes, at det er en gammel debat.
Spørgsmålet om, hvordan vi kan give politiet nogle bedre redskaber, er noget, vi har diskuteret mange gange, og hver gang er det sådan noget med, at man siger: Nej, men det er vi nødt til at undersøge igen, og der er noget i USA, og der er nye databaser.
Vi har jo diskuteret det her i hvert fald i en eller anden udstrækning, i en eller anden form de sidste 10 år.
I virkeligheden skal ordføreren nok bare tage mit indlæg som en dyb frustration over, at vi ikke er kommet i gang endnu, og et udtryk for, at Dansk Folkeparti hepper på regeringen og gerne vil have, at vi hurtigt kommer i gang.
Og tak for en, synes jeg, god tale, der jo også er en åbning for, at vi kan få gennemført det her.
Det ligger Dansk Folkeparti enormt meget på sinde, at vi går den her vej.
Vi har jo tidligere haft et forslag om dna-register, eksempelvis – det her er så ikke helt det samme, men det er dog et rigtig godt skridt på vejen, og jeg er enig med ministeren i, at det er et godt forslag.
Når jeg alligevel vælger at tage ordet, er det, fordi jeg er så træt af de kvælende konventioner.
Jeg har siddet i salen det meste af i dag, og nu skal vi igen – igen, igen – forholde os til konventionssnak; om det virkelig er muligt.
Her er jo tale om et forslag, der vil være en enormt positiv ting for politiet – vi kan stille nogle kriminelle til ansvar, formentlig, hvis man bruger de her værktøjer – så vil ministeren ikke bare lige redegøre for den her konventionssnak, så vi kan komme ud af den?
Jeg er så dødtræt af det, for det vigtigste må jo være hensynet til danskernes tryghed, og jeg vil bare sige til ministeren: Hvis den her regering vil banke EMRK på plads, har den Dansk Folkepartis fulde opbakning til det.